[{"text_idx": "#000000", "text": "Igor Gars\u030cnek, helilooja ja muusikapublitsistJan 16, 2020"}, {"text_idx": "#000001", "text": "\u201cSpectrum I\u201d meenutab natuke veel helikeelt, mis on iseloomulik Tu\u0308u\u0308ri In Spe aegadele. Alguses kuuleme madala orelipunkti ja ko\u0303rgete figuratsioonide vastandumist, mis laieneb u\u0308helt poolt polu\u0308foonilisse tekstuuri, kuid saab teisalt juurde ta\u0308mbraalset intensiivsust ja vastukaaluks ka mitmeid va\u0308ljendusrikkaid generaalpause. Oreli suur orkestraalne kulminatsioon ja vaikne n-o\u0308 vastukulminatsioon to\u0308o\u0308tavad loo lo\u0303pus ka\u0308sika\u0308es."}, {"text_idx": "#000002", "text": "\u201cSpectrum II\u201d ja\u0308tkab alguses samasugust aktsendi ja vaikuse koostoime dramaturgiat, ainult trompeti ja lo\u0308o\u0308kpillide va\u0308rvipaleti vo\u0303rra rikkamalt. Teose teine etapp muutub ta\u0308nu orelile massiivsemaks, aga helikeelelt ka atonaalsemaks. Kuuleme suure trummi plahvatuslikke tremolo\u2019id, samas ka trompeti na\u0308iliselt kaootilisi liikumisi ja eri registrites korduvaid repetitsioone. Lo\u0303puosa toob endaga teatud selginemise, ehkki ilma tonaalsete koosko\u0303ladeta."}, {"text_idx": "#000003", "text": "\u201cSpectrum III\u201d iseloomustab ehk ko\u0303ige va\u0308ljendusjo\u0303ulisem ja kujundlikum helikeel. Oreli staatilised ko\u0303lamassiivid mo\u0303juvad alguses apokalu\u0308ptiliselt-kosmiliselt. Siis hakkab ko\u0303lamassiiv u\u0308ha enam liikuma ko\u0303rgregistri ja aina tiheneva, sisemiselt pulseeriva faktuuri suunas. Nagu kujutluspildis, kus kosmiline mateeria neelatakse kiirenevalt galaktika keskmes olevasse musta auku. Lo\u0303puepisoodis muutub ko\u0303lamaailm la\u0308bipaistvamaks, justkui ja\u0308lgiksime neid muusikalis-kosmilisi kataklu\u0308sme eemalt, \u201cohutult\u201d distantsilt. Tegemist on huvitava efektiga nii sisulises kui ka akustilises mo\u0303ttes, au ja kiitus organistile!"}, {"text_idx": "#000004", "text": "\u201cSpectrum IV\u201d on pikk, mitmekihilise arendusega kompositsioon, kus juba algusest peale on fookus ts\u030cello rikkalikul ko\u0303laspektril, selle flaz\u030colettidel ja u\u0308lemhelirikastel minimalistlikel kujunditel. Aga ka va\u0308ljendusrikkal kantileensusel ko\u0303rges registris, kust aimub isegi neoromantilist kirge ja emotsionaalsust. Keskmises osas on ts\u030cellol kuulda lausa tokaatalikku artikulatsiooni ja va\u0308ljendusjo\u0303udu, kuid lo\u0303pu poole suubub muusikaline areng staatikasse, stoppkaadrisse. Midagi kogu aeg nagu toimub, ent kuidagi vaikselt ja ma\u0308rkamatult. Kuni saabub pa\u0308ris vaikus ..."}, {"text_idx": "#000005", "text": "Ehkki Erkki-Sven Tu\u0308u\u0308ri plaadistuste ja loome nimistu ho\u0303lmab pea ko\u0303iki mo\u0303eldavaid z\u030canre, teatakse tema orelimuusikat va\u0308hem. O\u0303nneks on Ulla Krigul ja Eesti muusika infokeskus selle tu\u0308hiku nu\u0308u\u0308d ta\u0308itnud. Tegemist on ku\u0308llaltki lu\u0308hikese, aga tervikliku ja hea esitusliku energeetikaga plaadiga."}, {"text_idx": "#000006", "text": "Sarnaselt kammerteoste sarjaga \u201cArchitectonics\u201d on Tu\u0308u\u0308r ka oma oreliteosed koondanud u\u0308hise nimetusega sarja. Esimene kompositsioon \u201cSpectrum I\u201d pa\u0308rineb aastast 1989 ja (seni) viimane, \u201cSpectrum IV\u201d on valminud 2004. Sarja esimene ja kolmas teos on kirjutatud soolo-orelile, ent u\u0308leja\u0308a\u0308nud kahes on ka ansamblipartnerid \u2013 teine on orelile, trompetile (Indrek Vau) ja lo\u0308o\u0308kpillidele (Lauri Metsvahi) ning neljas orelile ja ts\u030cellole (Leho Karin). 15 aasta jooksul, mis plaadil ko\u0303lavat esimest ja viimast kompositsiooni lahutavad, on Tu\u0308u\u0308ri ka\u0308ekirjas nii mo\u0303ndagi muutunud. Eeska\u0308tt tundub see puudutavat faktuurikujunduse tihenemist ja detailirikkust."}, {"text_idx": "#000008", "text": "Vox Clamantis. \u201cMusic by Henrik \u00d8degaard\u201d"}]